text: ‘‘जहां तक आरएसएस और हिन्दू महासभा की गांधीजी की हत्या में भूमिका का प्रश्न है, चूंकि यह प्रकरण न्यायालय के विचाराधीन है इसलिए मैं इन दोनों संगठनों की भूमिका के संबंध में कुछ कहना नहीं चाहता। परंतु हमें प्राप्त रपटें इस तथ्य की पुष्टि करती हैं कि इन दोनों संगठनों, विशेषकर पहले, की गतिविधियों के चलते देश में ऐसा वातावरण बना जिसके कारण यह भयावह त्रासदी संभव हो सकी। मुझे इस बारे में कोई संदेह नहीं है कि हिन्दू महासभा का अतिवादी तबका इस षड़यंत्र में षामिल था। आरएसएस की गतिविधियां,सरकार और राज्य के अस्तित्व के लिए स्पष्ट खतरा थीं। हमें मिल रही रपटों से यह साफ है कि प्रतिबंध के बावजूद ये गतिविधियाँ बंद नहीं हुईं हैं। बल्कि जैसे-जैसे समय गुजरता जा रहा है, आरएसएस के तेवर और अवज्ञापूर्ण हो रहे हैं और वह और जोरशोर से अपनी विध्वंसक गतिविधियां कर रहा है‘‘।